JEGYZŐKÖNYV

Készült: Mezőgyán Község Önkormányzata Képviselő-testületének rendkívüli nyílt ülésén 2024. október 28. napján 1400 órakor.

Az ülés helye: Mezőgyán Község Önkormányzatának nagyterme, 5732 Mezőgyán, Árpád utca 37.

Jelen vannak:

Dani Attila polgármester

Fejes András alpolgármester

Erdei Piroska képviselő

Rácz Béla képviselő

Szentiné Süle Veronika képviselő

 Meghívottak:

Netyéné Bogyó Nikoletta aljegyző

Papp Andrásné pénzügyi ügyintéző

Jónás Katalin CNÖ elnök

Szarka Antalné ÜB tag

**Dani Attila polgármester:** tisztelettel köszönt mindenkit a mai testületi ülésen.

Megállapítja, hogy a képviselő-testületi ülés határozatképes, mivel a megválasztott 5 fő képviselőből 5 fő jelen van. Köszönti Netyéné Bogyó Nikoletta aljegyzőt, aki a törvényességért felelős. Jegyzőkönyv hitelesítőknek Erdei Piroska képviselőt és Szentiné Süle Veronika képviselőt javasolja.

Megkéri a képviselő-testületet, hogy aki egyetért a jegyzőkönyv hitelesítők személyével, az kézfelnyújtással szavazzon!

**A képviselő-testület 5 egyhangú igen szavazattal, 0 nem szavazattal, 0 tartózkodással az alábbi határozatokat hozta:**

114/2024. (XI.27.) kt. számú határozat:

Mezőgyán Község Önkormányzatának Képviselő-testülete Erdei Piroska képviselőt és Szentiné Süle Veronika képviselőt jegyzőkönyv hitelesítőnek elfogadja.

Határidő: azonnal

Felelős: Dani Attila polgármester

**Dani Attila polgármester:** ismerteti a napirendi pontot. A napirendekkel kapcsolatban van-e egyéb észrevétel, javaslat?

Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 egyhangú igen szavazattal, 0 nem szavazattal, 0 tartózkodással az alábbi határozatot hozta:**

115/2024. (XI.27.) kt. számú határozat:

Mezőgyán Község Önkormányzatának Képviselő-testülete a képviselő-testületi ülés napirendjét az alábbiak szerint elfogadja:

Napirendi pontok:

1. Jelentés a lejárt határidejű határozatok végrehajtásáról, valamint tájékoztató az átruházott hatáskörben hozott intézkedésekről és a két ülés közötti időben történt fontosabb eseményekről

Előadó: Dani Attila polgármester

1. Az önkormányzat 2024. évi költségvetéséről szóló önkormányzati rendelet módosítása

Előadó: Dani Attila polgármester, Papp Andrásné pénzügyi ügyintéző

1. Tájékoztató a Mezőgyán Község Önkormányzata 2024. I-III. negyedévi gazdálkodásáról

Előadó: Dani Attila polgármester, Papp Andrásné pénzügyi ügyintéző

1. A helyi polgárőrség tevékenységéről készült beszámoló megtárgyalása

Előadó: Erdei Piroska helyi polgárőrség vezető

1. A Mezőgyáni Cigány Nemzetiségi Önkormányzat tájékoztatója az elmúlt egy éves munkájáról

Előadó: Jónás Katalin elnök

*„Az előterjesztés az ülésen kerül kiosztásra”*

1. A 2025. évi belső ellenőrzési munka- és ütemterv elfogadása

Előadó: Dani Attila polgármester

1. A 2025. évi közfoglalkoztatási mintaprogrammal kapcsolatban a szükséges döntés meghozatala

Előadó: Dani Attila polgármester

*„Az előterjesztés az ülésen kerül kiosztásra”*

1. A Mezőgyáni gyermekek részére Mikulás csomag juttatásával kapcsolatban a szükséges döntés meghozatala

Előadó: Dani Attila polgármester

1. A Mezőgyáni lakosok részére élelmiszercsomagok juttatásával kapcsolatban a szükséges döntés meghozatala

Előadó: Dani Attila polgármester

1. Önkormányzati főépítészi feladatok ellátásával összefüggő döntés meghozatala

Előadó: Dani Attila polgármester

1. Egyéb bejelenek

**1.napirendi pont:**

Jelentés a lejárt határidejű határozatok végrehajtásáról, valamint tájékoztató az átruházott hatáskörben hozott intézkedésekről és a két ülés közötti időben történt fontosabb eseményekről

Előadó: Dani Attila polgármester

**Dani Attila polgármester:** ismerteti a napirendi pontot, megkérdezi, hogy van-e kérdés hozzászólás.

**Dani Attila polgármester:** ismerteti a napirendi pontot. Kérdezi, hogy van-e valakinek további kérdése a napirendi ponttal kapcsolatban?

További kérdés, hozzászólás nem volt.

**Dani Attila polgármester:** Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 egyhangú igen szavazattal, 0 nem szavazattal, 0 tartózkodással:**

116/2024. (XI.27.) kt. számú határozat:

Mezőgyán Község Önkormányzat Képviselő-testülete a lejárt határidejű határozatokról szóló jelentést, valamint az átruházott hatáskörben hozott intézkedésekről készült és a két ülés közötti időben történt fontosabb eseményekről szóló tájékoztatót tudomásul veszi.

Határidő: azonnal

Felelős: Dani Attila polgármester

**2.napirendi pont:**

Az önkormányzat 2024. évi költségvetéséről szóló önkormányzati rendelet módosítása

Előadó: Dani Attila polgármester, Papp Andrásné pénzügyi ügyintéző

**Dani Attila polgármester:** felkéri Papp Anrdásné pénzügyi ügyintézőt, hogy tájékoztassa a testületet.

**Papp Andrásné pénzügyi ügyintéző:** az előző költségvetési rendelet óta bekövetkezett változásokat tartalmazza az előterjesztés. Bevételi előirányzat változás az önkormányzatnál, működési célú támogatásoknál van egy kisebb összegű növekedés, a közhatalmi bevételeknél valamint a működési bevételeknél, mindez összegszerűen 17.490.178.- Ft, amit osztani volt szükséges a kiadásoknál. Az óvoda esetében szintén működési célú támogatásoknál van változás, ez az óvodánál működő közfoglalkoztatotti programból adódik. Valamint finanszírozási bevételeknél ez takarja az esélyteremtési támogatás, amit az önkormányzat kap meg, de továbbadja az óvodának. Ezek a bevételek kerültek szétosztásra személyi, munkaadói és dologi kiadásokra. A konyhánál egy kevés működési bevétel változás van, amiből dologi kiadásokat fedez, nyersanyagot vásárol. A részletezés részben van kifejtve intézményenként, hogy kinek mennyi lehet a főösszege a költségvetésének. Sok jót nem lehet elmondani, nagyon szűkös a költségvetés és a jövő évre sem várható sok jó.

**Dani Attila polgármester:** megköszöni a tájékoztatást és megállapítja, hogy mindezek mellett az önkormányzat működése biztosított.

Kérdezi, hogy van-e valakinek további kérdése a napirendi ponttal kapcsolatban?

További kérdés, hozzászólás nem volt.

**Dani Attila polgármester:** Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 egyhangú igen szavazattal, 0 nem szavazattal, 0 tartózkodással**

Mezőgyán Község Önkormányzat Képviselő-testülete az önkormányzat 2024. évi költségvetéséről szóló 1/2024. (II.28.) önkormányzati rendelet módosításáról szóló 12/2024. (XI.27.) számú módostó rendeletét elfogadta.

**3.napirendi pont:**

Tájékoztató a Mezőgyán Község Önkormányzata 2024. I-III. negyedévi gazdálkodásáról

Előadó: Dani Attila polgármester, Papp Andrásné pénzügyi ügyintéző

**Dani Attila polgármester:** megkéri Papp Andrásné pénzügyi ügyintézőt, hogy egészítse ki az anyagot.

**Papp Andrásné pénzügyi ügyintéző:** az előző napirendi pontban módosított előirányzatokról beszéltünk, ebben az esetben a mellékelt táblákban van egy teljesítés oszlop is, ami részletezve van a szöveges részben is, hogy mi miből tevődik össze, mire lett elköltve az összeg. Önként vállalt feladatként pedig átvette a posta működését az önkormányzat, sajnos már most is mínuszos.

**Dani Attila polgármester:** ezt tudtuk, hogy a posta mínuszos lesz már akkor is amikor átvettük, de ahhoz, hogy a településen megmaradjon a postaszolgáltatás ezt fel kellett vállalni. Megköszöni a kiegészítést.Kérdezi, hogy van-e valakinek további kérdése a napirendi ponttal kapcsolatban?

Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 igen szavazattal, 0 nem szavazattal, 0 tartózkodással az alábbi határozatot hozta.**

117/2024. (XI.27.) kt. számú határozat:

Mezőgyán Község Önkormányzat Képviselő-testülete az Önkormányzat 2024. I-III. negyedévi gazdálkodásáról szóló tájékoztatót elfogadja.

Felelős: Dani Attila polgármester

Határidő: azonnal

**4.napirendi pont:**

A helyi polgárőrség tevékenységéről készült beszámoló megtárgyalása

Előadó: Erdei Piroska helyi polgárőrség vezető

**Dani Attila polgármester:** ismerteti a napirendi pontot. Kérdezi, hogy van-e valakinek további kérdése a napirendi ponttal kapcsolatban?

**Erdei Piroska helyi polgárőrség vezető:** megköszöni az önkormányzattól kapott támogatást. Bízik a további jó és sikeres együttműködésben.

**Dani Attila polgármester:** megköszöni a hozzászólást. Mindig nagy öröm, ha tud segítséget nyújtani.

Kérdezi, hogy van-e valakinek további kérdés. További kérdés, hozzászólás nem volt.

**Dani Attila polgármester:** Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 igen szavazattal, 0 nem szavazattal, 0 tartózkodással az alábbi határozatot hozta.**

118/2024. (XI.27.) kt. számú határozat:

Mezőgyán Község Önkormányzata a helyi polgárőrség munkájáról készült beszámolót a határozat mellékletét képező tartalommal elfogadja.

Határidő: azonnal

Felelős: Dani Attila polgármester

**5.napirendi pont:**

A Mezőgyáni Cigány Nemzetiségi Önkormányzat tájékoztatója az elmúlt egy éves munkájáról

Előadó: Jónás Katalin elnök

**Dani Attila polgármester:** Köszönti az Elnök Asszonyt, kérdezi, hogy kíván-e kiegészítést tenni?

**Jónás Katalin elnök:** köszönt mindenkit. Megköszöni az önkormányzatnak az ez évi hozzájárulásukat továbbá azt, hogy ilyen mélységekben együtt tud dolgozni a két önkormányzat. Tanulságos évet tudhat az önkormányzat maga mögött, öt főre bővült a testület létszáma, a két új tag Jónás Krisztián Partik és Szabó Lajosné. Bízik a sikeres és eredményes együtt dolgozásban. A jelenlegi feladatunk az elnyert pályázatokkal való elszámolás. Ebben az évben nem került pályázat benyújtásra, reméli, hogy az elkövetkező évben ismét lehetőség lesz új pályázatok benyújtására.

**Szarka Antalné ÜB tag:** kérdezi, hogy a szociális földprogram pályázat sikeres volt-e?

**Jónás Katalin elnök:** elmondja, hogy sikeres volt, de nagyon tanulságos is. A tanulság ebből, hogy nagyon meg kell válogatni, hogy kik lesznek azok a családok, akik bevonásra kerülnek a programba.

**Dani Attila polgármester:** megköszöni a tájékoztatást. Kérdezi, hogy van-e valakinek további kérdés. További kérdés, hozzászólás nem volt.

**Dani Attila polgármester:** Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 igen szavazattal, 0 nem szavazattal, 0 tartózkodással az alábbi határozatot hozta.**

119/2024. (XI.27.) kt. számú határozat:

Mezőgyán Község Önkormányzata a Mezőgyáni Cigány Nemzetiségi Önkormányzat tájékoztatóját az elmúlt egy éves munkájáról a határozat mellékletét képező tartalommal elfogadja.

Határidő: azonnal

Felelős: Dani Attila polgármester

**6.napirendi pont:**

A 2025. évi belső ellenőrzési munka- és ütemterv elfogadása

Előadó: Dani Attila polgármester

**Dani Attila polgármester:** megkéri az aljegyzőt, hogy adjon tájékoztatást a képviselőknek a napirenddel kapcsolatban.

**Netyéné Bogyó Nikoletta aljegyző:** mint minden évben ebben az évben is meg kell tervezni a következő 2026-os év belső ellenőrzésének ütemét. Elmondja, hogy a következő évre is 3 nap áll rendelkezésre.

**Dani Attila polgármester:** megköszöni a kiegészítést. Kérdezi, hogy van-e valakinek további kérdése a napirendi ponttal kapcsolatban?

További kérdés, hozzászólás nem volt.

**Dani Attila polgármester:** Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 igen szavazattal, 0 nem szavazattal, 0 tartózkodással az alábbi határozatot hozta.**

120/2024. (XI.27.) kt. számú határozat:

Mezőgyán Község Önkormányzatának Képviselő-testülete az önkormányzat 2025. évi belső ellenőrzési munka - és ütemtervhez szükséges munkaidőmérleget a határozat 1. számú melléklet szerinti tartalommal, és a 2025. évre ütemezett ellenőrzési munka - és ütemtervet a határozat 2. számú melléklet szerinti tartalommal elfogadja.

Megbízza a polgármestert, hogy - a munkaterv elfogadása esetén - annak végrehajtása érdekében a tervezett feladatot - belső ellenőr útján - koordinálja, felügyelje.

Határidő**:** folyamatos, beszámolásra a 2024. évi zárszámadás időpontja

Felelős**:** Dani Attila polgármester

 Netyéné Bogyó Nikoletta aljegyző

**7.napirendi pont:**

A 2025. évi közfoglalkoztatási mintaprogrammal kapcsolatban a szükséges döntés meghozatala

Előadó: Dani Attila polgármester

**Dani Attila polgármester:** megkéri az alpolgármestert, hogy adjon tájékoztatást a képviselőknek a napirenddel kapcsolatban

**Fejes András alpolgármester:** új beruházás most nincs engedélyezve, eszközbeszerzés is 400.000.- Ft-ig engedélyezett, a cél a fenntartás, a működtetés. A létszámadatokban annyi változás történt, hogy most 6 fő van a mezőgazdasági programban, 9 fő a helyibe, tavaly a szociális jellegűbe 25 fő volt, idén 22 fő az engedélyezett létszám. Ezek a létszámok úgy jönnek ki, hogy az idei év májusától november 30-ig nézik a statisztikai adatokat és az alapján számítják ki a startmunka program elindításához szükséges főket. Ebbe a létszámba nem tartozik bele a hosszabb idejű közfoglalkoztatás. A startmunka programban 3 program van a mezőgazdasági, a helyi és a szociális. Önerőt szükséges biztosítani a szociális programhoz, mivel még a tervezési fázisban vagyunk konkrét összeget nem tudunk a tavalyi összeg, amit önerőként be kellett vinni 165.856.- Ft volt, előzetes számítások szerint most sem fogja meghaladni a kétszáz háromszázezer forintot. Most nyilatkozni kell arról, hogy az önerő összege rendelkezésre áll. A helyi és a mezőgazdasági programok tekintetében 100%-os a finanszírozás. A brigádvezetők száma is változott, az adminisztrátorok foglalkoztatása is végzettséghez kötött.

**Dani Attila polgármester:** megköszöni a kiegészítést. Elmondja, hogy folyamatos tendencia az, hogy minden évben csökkentik a létszámot. Ehhez igazodva februárban igyekszik az önkormányzat a hagyományos hosszútávú közfoglalkoztatást beindítani.

**Szarka Antalné ÜB tag:** akkor ez a rövidtávú?

**Dani Attila polgármester:** nem, csak a neve más.

**Fejes András alpolgármester:** elmondja, hogy a startmunka programok során értékteremtés folyik, a hagyományosban csak fenntartás.

**Szarka Antalné ÜB tag:** a szakképzettséget mire írja elő?

**Fejes András alpolgármester:** olyan szakképzettség kell, ami az adott feladat ellátásához szükséges.

**Dani Attila polgármester:** megköszöni a kiegészítést. Kérdezi, hogy van-e valakinek további kérdése a napirendi ponttal kapcsolatban?

További kérdés, hozzászólás nem volt.

**Dani Attila polgármester:** Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 igen szavazattal, 0 nem szavazattal, 0 tartózkodással az alábbi határozatot hozta.**

121/2024. (XI.27.) kt. számú határozat:

Mezőgyán Község Önkormányzatának Képviselő-testülete támogatja, hogy Mezőgyán Község Önkormányzata pályázatot nyújtson be az alábbi közfoglalkoztatási programok megvalósításához:

* Mezőgazdasági program,
* Helyi sajátosságokra épülő program,
* Szociális jellegű program.

Mezőgyán Község Önkormányzatának Képviselő-testülete a 2025. március 01. napjától 2026. február 28. napjáig tervezett szociális jellegű program beindításához szükséges **önerőt vállalja,** **és rendelkezésre áll,** amennyiben a pályázat pozitív elbírálásban részesül.

Felhatalmazza a polgármestert a szükséges intézkedések megtételére.

Határidő: azonnal

Felelős: Dani Attila polgármester

**8.napirendi pont:**

A Mezőgyáni gyermekek részére Mikulás csomag juttatásával kapcsolatban a szükséges döntés meghozatala

Előadó: Dani Attila polgármester

**Dani Attila polgármester:** ismerteti a napirendi pontot. Elmondja, ebben az évben is az előző évekhez hasonlóan Mikulás csomagot juttat az önkormányzat a településen élő 0-14 éves korú gyerekek részére 3.000.- Ft/ csomag összegben. Az iskolás és óvodás gyerekek az intézményekben veszik át a csomagot, a más települési intézménybe és a még otthon lévő gyerekek részére való kiosztásról pedig a Biztos Kezdet Gyerekház gondoskodik.

**Dani Attila polgármester:** Kérdezi, hogy van-e valakinek további kérdése a napirendi ponttal kapcsolatban?

További kérdés, hozzászólás nem volt.

**Dani Attila polgármester:** Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 igen szavazattal, 0 nem szavazattal, 0 tartózkodással az alábbi határozatot hozta.**

122/2024. (XI.27.) kt. számú határozat:

Mezőgyán Község Önkormányzat Képviselő-testülete úgy dönt, hogy minden mezőgyáni, 0-14 éves korú 140 gyermek részére 3.000.-Ft/fő Mikulás csomagot biztosít a 2024. évi költségvetés terhére.

A Képviselő-testület felhatalmazza a polgármestert a Mikulás csomagok megvásárlására és az átadás lebonyolítására.

Határidő: 2024. december 31.

Felelős: Dani Attila polgármester

**9.napirendi pont:**

A Mezőgyáni lakosok részére élelmiszercsomagok juttatásával kapcsolatban a szükséges döntés meghozatala

Előadó: Dani Attila polgármester

**Dani Attila polgármester:** ismerteti a napirendi pontot. Elmondja, ebben az évben 3.000.000.- Ft áll rendelkezésre a csomagok megvásárlására, jóval alacsonyabb összeg, mint az előző évben, erre való tekintettel nem minden lakos, hanem háztartásonként tud az önkormányzat csomagot osztani. Az, aki nem tud érte bejönni, annak kiszállításra kerül.

**Dani Attila polgármester:** Kérdezi, hogy van-e valakinek további kérdése a napirendi ponttal kapcsolatban?

További kérdés, hozzászólás nem volt.

**Dani Attila polgármester:** Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 igen szavazattal, 0 nem szavazattal, 0 tartózkodással az alábbi határozatot hozta.**

123/2024. (XI.27.) kt. számú határozat:

Mezőgyán Község Önkormányzat Képviselő-testülete úgy dönt, hogy minden mezőgyáni (350 db) háztartás részére 8.600.- Ft/háztartás, mindösszesen 3.010.000.- Ft összegben élelmiszercsomagot biztosít a 2024. évi költségvetése terhére.

A Képviselő-testület felhatalmazza a polgármestert az élelmiszercsomagok megvásárlására és az átadás lebonyolítására.

Határidő: 2024. december 31.

Felelős: Dani Attila polgármester

**10.napirendi pont:**

Önkormányzati főépítészi feladatok ellátásával összefüggő döntés meghozatala

Előadó: Dani Attila polgármester

**Dani Attila polgármester:** ismerteti a napirendi pontot. Kérdezi, hogy van-e valakinek további kérdése a napirendi ponttal kapcsolatban?

További kérdés, hozzászólás nem volt.

**Dani Attila polgármester:** Amennyiben nincs megkéri a képviselő-testületet, hogy kézfelnyújtással szavazzon!

**A képviselő-testület 5 igen szavazattal, 0 nem szavazattal, 0 tartózkodással az alábbi határozatot hozta.**

124/2024. (XI.27.) kt. számú határozat:

Mezőgyán Község Önkormányzat Képviselő-testülete az önkormányzati főépítészi feladatokat 2025. január 1-jétől a Sarkad és környéke Többcélú Kistérségi Társulás keretein belül kívánja ellátni.

Határidő: 2024. november 30.

Felelős: Dani Attila polgármester

**Dani Attila polgármester:** kérdezi, hogy van-e valakinek további észrevétele, bejelenteni valója bármivel kapcsolatban.

Mivel más bejelentés, hozzászólás nem volt, a képviselő-testületi ülést 1525 perckor bezárta.

K.m.f.

Dani Attila Netyéné Bogyó Nikoletta

polgármester aljegyző

 Erdei Piroska Szentiné Süle Veronika

 képviselő, jkv. hit. képviselő, jkv. hit.